बाह्यक्रोड
पृथ्वी का बाह्यक्रोड, 2266 कि॰मी॰ (१४०८ मील) किलोमीटर मोटी एक तरल परत है जो, मुख्यत: लोहे और निकल से बनी है। बाह्यक्रोड, ठोस अंत:क्रोड से ऊपर और प्रवार के नीचे उपस्थित रहता है। इसका बाहरी सिरा पृथ्वी की सतह के 2890 कि॰मी॰ (1800 मील) नीचे स्थित है। पृथ्वी की सतह के नीचे लगभग 5150 कि॰मी॰ (3200 मील) की दूरी पर बाह्यक्रोड का अंत होता है और अंत:क्रोड की शुरुआत होती है। बाह्यक्रोड का तापमान दूरी के साथ परिवर्तित होता है, इसका तापमान अंत:क्रोड से सटे किनारे पर 6100 °C जबकि प्रवार के निकट 4400 °C के आसपास होता है।